Nirvana (Amerikaanske band)

**Nirvana** wie in Amerikaanske grungeband, dy't yn 1987 oprjochte waard yn Aberdeen, yn 'e steat Washington. De band brocht yn 1989 syn debútalbum *[[Bleach (album fan Nirvana)|Bleach]]* út en briek yn 1990 ûnferwachts troch mei it liet *[[Smells Like Teen Spirit]]*. Nirvana hie in karakteristyk lûd, dat fral stipe op dynamyske kontrasten, faak fan stille kûpletten mei lûde, swier oansette refreinen. De lietteksten fan 'e band geane benammen oer ôfstomping, ferfeling, ferfrjemding, depresje en identiteitsproblemen. Nirvana brocht trije studio-albums út. Op 5&nbsp;april 1994 kaam der in ein oan it súkses nei't sjonger en opjrochter fan de band Kurt Cobain yn 'e âldens fan 27 jier ferstoar troch selsmoard.

## Skiednis
### De iere jierren
De band wurdt al yn 1987 yn Abberdeen oprjochte troch sjonger en gitarist Kurt Cobain, bassist Krist Novoselic en drummer Chad Channing. Yn 1988 ferskynt harren earste single, in cover fan it Shocking Blue nûmer *Love Buzz*. Hjirnei nimme se foar it bedrach fan 600 dollar harren earste album op: *Bleach*. Drummer Channing giet flak nei de opnamen fuort, en nei in hantsjefol ynfallers nimt ein 1990 de út Washington ôfkomstige Dave Grohl plak op it drumkrukje.

### Nevermind
Yn de nije gearstalling fan de band no wer as trijemansformaasje, want twadde gitarist Jason Everman is nei in koart skoft as bandlid ek wer opstapt, begjinne se yn de maitiid fan 1991 oan de opnamen fan harren twadde album. It album *[[Nevermind]]* kaam yn de hjerst fan datselde jier út. It album soarge foar bekendheid by it grutte publyk en de single Smells Like Teen Spirit waard de earste grutte wrâldwide hit fan Nirvana. Nei Smells Like Teen Spirit folge fan itselde album noch Lithium, Come as You Are en In Bloom.

### It tredde album en it ein
It sukses by it grutte publyk fan Nevermind had in minne ynfloed op sjonger en gitarist Kurt Cobain, hy kriget lêst fan depresjes en hat muoite mei de oandacht dy't er fan de media kriget. Begjin 1993 nimme se harren tredde album *[[In Utero]]* op, en wurdt yn de hjerst fan dat jier útbrocht. It befettet de hit *[[Heart-Shaped Box]]* en it ferneamde nûmer *[[Rape Me (liet fan Nirvana)|Rape Me]]*. Mar dernei giet it echt mis mei sjonger Cobain. Yn maart tidens de wrâldtoernee foar In Utero rekket Cobain út 'e tiid troch in kombinaasje fan alkohol en medisinen tsjin sliepeleazens. In dei letter komt er wer by, it toernee wurdt staakt en Cobain fleant werom nei Amerika. Mar nei in pear dagen thús west te hawwen giet it alwer mis en Cobain wurdt opnommen yn in ôfkickklinyk dy't er nei in pear dagen alwer ferlit. Begjin april wurd de sjonger troch syn famylje as fermist opjûn, en nei in pear dagen wurdt er dea fûn yn syn hûs yn Seatle, dêr't er himsels te koart dien hat.

### Nei Nirvana
Mei de dea fan Cobain kaam der in ein oan de band, it nûmer *[[About A Girl]]* waard noch postúm útbrocht. Bassist Krist Novoselic begûn in nije band. En ek drummer Dave Grohl begûn in nije band hy gie fierder as sjonger en gitarist fan de band Foo Fighters. Yn de hjerst fan 1994 waarden de opnamen fan it *[[MTV Unplugged in New York|MTV Unplugged]]* optreden fan Nirvana op in live-album útbrocht. 


Ofbyld:Nirvana around 1992 (cropped).jpg|Krist Novoselic (Eftergûn) mei Kurt Cobain yn 1992
Ofbyld:Dave Grohl 1989.jpg|Dave Grohl (1989)
 

## Diskografy
### Studio-albums

### Live-albums

### Kompilaasje-albums